Antibiotice Iași donează medicamente de 250.000 lei comunităților de pe Valea Bistriței afectate de inundații
Compania Antibiotice Iași a donat medicamente de primă necesitate în valoare de aproape 250.000 lei comunităților din localitățile Broșteni, Ostra și Stulpicani, afectate de inundațiile recente, potrivit unui comunicat de presă al companiei. Sprijinul vizează peste 7.000 de persoane sinistrate, dintr-o populație totală a zonei de aproximativ 13.500 de locuitori.